Bratislava, 6.11.2020

Vec

**Oznámenie o výsledku vybavenia žiadosti o nápravu**

Vo verejnom obstarávaní na predmet zákazky „**Nosný systém MHD 2. časť Bosákova – Janíkov dvor**“ vyhlásenom v Úradnom vestníku EÚ dňa 20.10.2020 pod značkou 2020/S
204-495174 a vo Vestníku verejného obstarávania č. 219/2020 zo dňa 21.10.2020 pod značkou 36940 – MSP, bola verejnému obstarávateľovi dňa 30.10.2020 doručená Žiadosť o nápravu podľa § 164 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) smerujúca proti podmienkam uvedeným v Oznámení o vyhlásení verejného obstarávania.

Verejný obstarávateľ vyhovel Žiadosti o nápravu v nižšie uvedenom rozsahu:

**Žiadateľ vo svojej Žiadosti o nápravu uvádza:**

**„B. Zmätočnosť a nejednoznačnosť stanovenej podmienky účasti podľa ust. §34 ods. 1 písm. g) ZVO vo vzťahu k preukázaniu rozsahu odbornosti**

Verejný obstarávateľ stanovil, že kľúčový odborník ***Stavbyvedúci pre výstavbu trakčného vedenia*** musí byť držiteľom osvedčenia pre výkon činnosti stavbyvedúceho v rozsahu *inžinierske stavby (vydávané od* *r. 2009 a v r. 2005)* ***stavbyvedúci inžinierske stavby v kat. dopravné stavby (vydávané do r. 2005) podľa zákona o architektoch****.*

Prostredníctvom elektronického systému Josephine, Žiadateľ dňa 28.10.2020 podal žiadosť o vysvetlenie/upresnenie informácií, či Verejný obstarávateľ bude akceptovať, ak stavbyvedúci pre výstavbu trakčného vedenia bude držiteľom **osvedčenia pre výkon činnosti stavbyvedúceho v obore Technické, technologické a energetické vybavenie stavieb – elektrické** (označenie 33). Z ďalších požiadaviek verejného obstarávateľa vyplýva (ako aj z opisu predmetu zákazky), že výkon stavbyvedúceho bude vykonávaný v rámci realizácie prác na elektrických zariadenia (určených technických zariadeniach - elektrických). Na základe preverenia praxe v predmetnom obore a absolvovania skúšky Slovenská komora stavebných inžinierov (SKSI) vydáva osvedčenie pre výkon činnosti stavbyvedúceho v obore Technické, technologické a energetické vybavenie stavieb – elektrické (označenie 33). Pre vydanie osvedčenia pre výkon činnosti stavbyvedúceho v obore Inžinierske stavby v kat. dopravné stavby musí odborník preukázať odbornú prax v inom rozsahu a v inej oblasti, aby sa mohol stať držiteľom takého osvedčenia.

Skúška odbornej spôsobilosti na výkon činnosti stavbyvedúci / stavebný dozor (SV/SD) podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov je potrebná na získanie oprávnenia na vedenie uskutočňovania stavieb podľa zákon č. 50/1976 Zb. o územnom plánovaní a stavebnom poriadku (stavebný zákon). Úspešný absolvent skúšky získava spôsobilosť na výkon činnosti pre **jednotlivé podkategórie osobitne**. Aby mohol byť stavbyvedúci držiteľom osvedčenia v určitom obore, musí spĺňať určité predpoklady pre jeho získanie, napr. preukázať prechádzajúcu odbornú prax v oblasti vo vzťahu k požadovanému oboru.

Osvedčenia vydané Slovenskou komorou stavebných inžinierov je možné si overiť:

https://www.sksi.sk/buxus/docs/Strom\_webu\_pre\_dokumenty/Autorizacia\_a\_odbornne\_skusky/ASI/Opravnenia.pdf

**Stanovená podmienka účasti u Stavbyvedúceho pre trakčné vedenie, ktorý musí byť držiteľom osvedčenia pre výkon činnosti stavbyvedúceho v rozsahu inžinierske stavby resp. inžinierske stavby v kat. dopravné stavby vo vzťahu k získaniu osvedčenia v určitom obore na základe predchádzajúcej praxe a vzdelania je stanovená nesprávne, zmätočne a nejednoznačne.**

Zároveň stanovením takejto kombinácie dochádza k diskriminácií odborníkov v obore trakčného vedenia a dochádza k neodôvodnenému obmedzovaniu hospodárskej súťaže zo strany Verejného obstarávateľa, čo je v rozpore s účelom verejného obstarávania. Žiadateľ v tejto súvislosti ďalej uvádza, že Verejný obstarávateľ je povinný pri všetkých úkonoch vo verejnom obstarávaní rešpektovať dodržiavanie princípov podľa § 10 ods. 2 ZVO.

Podľa názoru Žiadateľa znižovaním počtu uchádzačov z dôvodov, ktoré nemajú vplyv na ich schopnosť realizovať predmet zákazky sa znižuje aj možnosť získať ekonomicky výhodnejšiu ponuku, čím je porušený princíp hospodárnosti a efektívnosti.“

**V tejto časti verejný obstarávateľ žiadosti o nápravu vyhovuje.**

Znenie danej podmienky účasti týkajúcej sa kľúčového odborníka - Stavbyvedúci pre výstavbu trakčného vedenia sa upravuje **v bode a)** nasledovne:

„Stavbyvedúci pre výstavbu trakčného vedenia, musí spĺňať všetky nasl. požiadavky:

a) držiteľ osvedčenia pre: stavbyvedúci alebo stavbyvedúci - inžinierske stavby (vydávané od r. 2009)/stavbyvedúci inžinierske stavby (vydávané od r. 2005)/stavbyvedúci inžinierske stavby v kat. dopravné stavby (vydávané do r. 2005) podľa zákona o architektoch alebo ekvivalentom dokladu oprávňujúcim na danú činnosť vydávaným v inom štáte ako SR **ALEBO** držiteľ osvedčenia pre: stavbyvedúci alebo stavbyvedúci – technické, technologické a energetické vybavenie stavieb (vydávané od r. 2009)/stavbyvedúci – technické, technologické a energetické vybavenie stavieb (vydávané od r. 2005)/stavbyvedúci – technické, technologické a energetické vybavenie stavieb v kat. elektrotechnické zariadenia (vydávané do r. 2005) podľa zákona o architektoch alebo ekvivalentom dokladu oprávňujúcim na danú činnosť vydávaným v inom štáte ako SR“

**Žiadateľ z vyššie uvedených dôvodov navrhuje Verejnému obstarávateľovi, aby odstránil nedostatky a protiprávny stav v doterajšom postupe vo Verejnom obstarávaní namietaný Žiadateľom a to tak, že:**

u stavbyvedúceho pre trakčné vedenie upraví stanovenú podmienku v rozsahu preukázania a predloženia osvedčenia pre výkon činnosti stavbyvedúceho v obore Technické, technologické a energetické vybavenie stavieb — elektrické – **v tejto časti je žiadosti o nápravu vyhovené**

v nadväznosti na (i) a (ii) vyššie a postupom podľa ZVO vykoná náležité zmeny v Oznámení a súčasne primerane predĺži lehotu na predkladanie ponúk o dostatočne primeraný čas pre vypracovanie ponúk, čím zabezpečí vytvorenie podmienok pre otvorenú a čestnú hospodársku súťaž – **v tejto časti je žiadosti o nápravu vyhovené. Lehota na predkladanie ponúk sa posúva, aj vzhľadom na ďalšie doručené žiadosti o vysvetlenie záujemcov, na 15.1.2021 do 13:00 hod. a novým dátumom na otváranie ponúk je 15.1.2021 o 14:00 hod.**

Tým, že verejný obstarávateľ vyhovel v II. časti žiadosti o nápravu, zároveň odoslal do Úradného vestníka EÚ a do Vestníka verejného obstarávania redakčnú opravu Oznámenia o vyhlásení verejného obstarávania, v ktorej upravil znenie podmienky účasti týkajúcej sa kľúčového odborníka - Stavbyvedúci pre výstavbu trakčného vedenia v bode a), upravil lehotu na predkladanie ponúk a dátum otvárania predložených ponúk. Verejný obstarávateľ taktiež upravil príslušné znenie súťažných podkladov týkajúce sa lehoty na predkladanie ponúk a otvárania predložených ponúk. Zmeny sú v súťažných podkladoch vyznačené červenou farbou.

S pozdravom

 v. r.

 Mgr. Michal Garaj

 vedúci oddelenia verejného obstarávania